બનાવના પગલે લોકોના ટોળેટોળા ઉમટી પડ્યા હતા. જોકે અકસ્માત સર્જી ગાડીનો ચાલક તેની ગાડી આખોલ ચાર રસ્તા પર મૂકી નાસી છૂટ્યો હતો. ઘાયલ વિદ્યાર્થીનીઓને સારવાર માટે ડીસા સિવિલમાં ખસેડાઇ હતી. અકસ્માતની જાણ થતા પરિવારજનો, સ્કૂલના શિક્ષકો તથા ગ્રામજનો દવાખાને દોડી આવ્યા હતા. જોકે ગંભીર ઇજા હોવાના કારણે પરમાર શીતલબેન શ્રવણજી તથા પરમાર હેતલબેન સાલજીજી (બન્ને રહે. જોરાપુરા) વિદ્યાર્થીનીઓને ખાનગી હોસ્પિટલમાં ખસેડવામાં આવી હતી. પરંતુ ત્રીજી વિદ્યાર્થીનીને ગંભીર ઇજા પહોંચી હોવાથી વધુ સારવાર અર્થે મહેસાણા ખસેડવામાં આવી હતી. જ્યા પરમાર અંજલીબેન ગીરધારજીનું કરૂણ મોત નિપજતા પરિવારમાં શોકનું મોજું ફરી વળ્યું હતું.